Irina Begu, locul 127 WTA, s-a calificat, luni, în turul doi al turneului de la Roland Garros, al doilea grand slam al anului.
Begu a învins-o în runda inaugurală pe Julia Riera (Argentina, 115 WTA), venită din calificări, scor 6-2, 6-2.
În turul doi, Begu va evolua cu sportiva cehă Linda Noskova, locul 29 mondial şi cap de serie 27.
Jucătoarea de tenis Ana Bogdan, numărul 63 mondial, s-a calificat, luni, în turul doi la Roland Garros, al doilea grand slam al anului.
Ana Bogdan a trecut în runda inaugurală de sportiva franceză Elsa Jaquemot, locul 150 WTA, scor 6-1, 6-3.
Meciul a durat o oră şi 10 minute.
În turul doi, Bogdan va evolua cu rusoaica Anastasia.Pavlyuchenkova, cap de serie 20 şi locul 22 WTA.